
Številka: 06180-58/2026-12
Datum:   19. 1. 2026



POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA



Zavezanec: CRONING LIVARNA d.o.o, Koroška cesta 14, 2390 Ravne na Koroškem

Naprava / lokacija: 

Naprava: Naprava za taljenje in litje jekla in njegovih zlitin s proizvodno zmogljivostjo taljenja 31 ton na dan

Lokacija: Koroška cesta 14, 2390 Ravne na Koroškem                                                                 


Datum pregleda: 20. 5. 2025

Okoljevarstveno dovoljenje (OVD) številka: 35407-19/2008-6 z dne 20. 12. 2012, s spremembami, odločbo št. 35409-36/2018-2 z dne 5. 9. 2018 in odločbo št.35406-50/2019-23 z dne 8. 7. 2021, čistopis izreka okoljevarstvenega dovoljenja, št. 35432-32/2923-2570-12 z dne 27. 11. 2024


Usklajenost z OVD: DA

Pri inšpekcijskem pregledu je bilo ugotovljeno, da zavezanec kot upravljavec naprave, ki lahko povzroča onesnaževanje večjega obsega, svojo dejavnost izvaja skladno z izdanim okoljevarstvenim dovoljenjem. Pregledana so bila področja iz okoljevarstvenega dovoljenja: emisije snovi v zrak, emisije snovi in toplote v vode, emisije hrupa, ravnanje z odpadki, okoljevarstvene zahteve za učinkoviti rabo energije, ukrepi za čim višjo stopnjo varstva okolja kot celote ter zmanjševanje tveganja ob nesrečah in obvladovanje nenormalnih razmer, preverjanje radioaktivnosti pošiljk, drugi posebni pogoji za obratovanje naprave. Zavezanec redno spremlja rabo energije, vode, osnovnih in pomožnih materialov in nastajanja odpadkov.
Zavezanec redno in v predpisanem roku vsa zahtevana poročila in monitoringe posreduje na Agencijo Republike Slovenije za okolje. 



Zaključki / naslednje aktivnosti:

Naslednji redni inšpekcijski pregled bo izveden   v skladu s planom  I nšpektorata   Republike  Slovenije za okolje in energijo.  

